《兴圣殿进讲即事是日赐酒饮杏花下》
元代·周伯琦

穆穆西清讲幄重，黄封赐饮杏花中。晴开步障衣笼锦，香沁流霞颊晕红。

千载奇逢酣圣泽，一时凡骨尽仙风。相看天上无它愿，与物为春四海同。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。